
Motto: „Incapabilă să înțeleagă, Materia (prakriti) care înlănțuie 
pe om în iluziile existenţei, se străduie să facă Spiritul (puruşa) să 
înțeleagă... Condamnată să fie condiţionată, ea ajută Spiritul să se 
elibereze, adică să se decondiționeze... Dinamizat printr-un fel de 
instinct teleologic, inconştientul (care este prin excelență Materie, 
prakriti) imită comportamentul spiritului: pare a se strădui ca 
activitatea lui să prefigureze modul de a fi al Spiritului 
(purușa)...lmaginile frecvente în universurile onirice devin 
inteligibile în planul misticii şi al metafizicii, unde ele exprimă 
ideile de libertate și transcendenţă.” (M. Eliade, Mituri, vise şi 
mistere, tr., Paris, 1957, trad. Maria şi Cezar Ivănescu 2008, 
p.128). 


Ca să-l ințieze în arta de a visa, un șaman yaqui îşi sfătuia un vizitator venit de la 
Universitatea California din Los Angeles să încerce să intervină conștient în derularea 
visului. Această tehnică se pare că era ştiută şi de metafizicianul Mircea Eliade. 
Fiindcă autorul volumului de referință despre şamanism (vezi M. Eliade, Ș$amanismul 
şi tehnicile arhaice ale extazului, fr., Payot, Paris, 1951, 450 p.), - căruia americanii îi 
ceruseră în 1968 părerea asupra tezei de doctorat a lui Castaneda axată pe spusele 
unui şaman yaqui -, notase cu vreo zece ani înainte următorul vis trăit într-o după 
amiază a zilei de Sfântă Mărie: 


Se făcea că priveşte printr-un ochian coasta stâncoasă şi abruptă a unui munte unde 
vede, printre multe alte crăpături, intrarea într-o peşteră. Lasă ochianul de-o parte și 
intră emoţionat în peştera pe care o cercetează, surprins de „tot ce descoperea pe 
măsură ce pătrundea în adâncul ei” (M.E., Jurnal, vol. I, p. 322). Apoi se deşteaptă 
brusc, dar izbuteşte repede să readoarmă, regăsind peştera fără dificultate. Numai că 
de astă dată nu-i mai reuşeşte încercarea de a intra în peşteră. 

Citez ce scrie în continuare filosoful religiilor: „Rămân la intrare, în lumină, şi-mi 
aduc aminte că-mi spuneam: Acum am să mă deştept din nou, dar - dacă îmi 
întipăresc bine în minte locul unde este peştera -, am să pot s-o explorez în timpul 
viselor următoare. Când m-am trezit definitiv, păstram încă certitudinea că mă voi 
putea reîntoarce de câte ori voi voi în peşteră” (M.E., Ascona, 15 august 1959). 


Foarte succint, semnificația visului trimite la misterul morţii, mai precis la tema 
„regenerării spirituale, a înfruntării morții, fără a muri” (M.E.). 


Atât în spaţiu cât şi în timp ar exista falii, ruperi de nivel, căi de acces spre 
transcendență: Cum ar fi, de exemplu, peştera de diamant descrisă în romanul Pe 


strada Mântuleasa (vezi Isabela Vasiliu-Scraba, Jocul de-a tărâmul de dincolo, în 
rev. „Acoalda”, Satu Mare, anul XVII, nr. 10/ 191, oct. 2023, p.12), sau acel timp 
vrăjit al solstițiului de vară când cerurile s-ar deschide și s-ar putea vedea în lumea de 
dincolo în care se poate chiar dispărea, cum citim în Noaptea de Sânziene (în fr., 
Paris, 1955). 


Încă de când scrisese romanul de dragoste Șarpele (Bucureşti, Ed. Vremea, 1937), 
tânărul autor observase că marea intuiţie a lui Novalis a constat în faptul că „nu e 
nevoie să mori ca să devii spirit, ca să comunici cu lumile superioare, că deja aici, pe 
pământ, poţi cunoaște experienţa beatifică” (M.E., Jurnal). Lui Claude Rochet 
renumitul savant îi precizase în 1978 că, după tradiţii religioase, viaţa i-ar fi dată 
omului ca să ajungă să-şi contemple fiinţa sa spirituală, chipul avut înainte de a se 
naște. 

Faţă de cenușiul vieții omului modern, Novalis exaltase funcția visului şi a 
imaginarului, idei străvechi ce au „zăcut uitate sau voit ignorate” scrie Eliade în 
Jurnal (vezi Isabela Vasiliu-Scraba, Andronic, un zburător de timpuri freudiene, 
prima parte despre „Şarpele” de Mircea Eliade, în rev. „Acoalda”, Satu Mare, anul 
XVII, nr. 3 (184), martie 2023, p.12, https://isabelavs2.wordpress.com/mircea- 
eliade/1 sarpele-isabela-vasiliu-scraba-mircea-eliade/; și Isabela Vasiliu-Scraba, 
Regina din palatul de cleştar , p.Il-a despre „Şarpele” de M. Eliade, în „Acolada” 
4/2023, https://isabelavs2.wordpress.com/mircea-eliade/2bissarpele-isabela-vasiliu- 
scraba-mircea-eliade/). După marele filosof al religiilor, sacrul ar transcede lumii 
noastre, deşi s-ar manifesta în această lume, „sacralizând-o şi făcând-o reală” (vezi 
M.E. Sacru si profan, trad. fr., 1956). 


Prima probă - la care șamanul yaqui l-a supus pe Castaneda -, nu a avut legătură cu 
lipsa de omogenitate a timpului din ziua solstițiului de vară, ci cu nebănuitele calități 
ale spaţiului pe care atunci, în ziua de Rusalii a anului 1961, avea să le afle tânărul de 
formație materialistă, crescut în ideea omogenității spațiului şi timpului, considerate 
ca simple coordonate în care s-ar înscrie întâmplările unei vieți. 

Lui Carlos Castaneda i-a fost necesară o întreagă zi până să afle (pe propria-i piele) că 
spaţiul nu este omogen, că în el se găseşte pe undeva un loc „care-i era scris şi care-l 
aştepta” (M. Eliade) în același spaţiu restrâns unde Don Juan avea şi el locul propriu, 
porțiunea căreia şamanul yaqui îi descoperise calitatea specială că-i „fusese scrisă lui” 
şi de aceea îi pria numai şi numai lui (vezi C. Castaneda, Învățăturile lui Don Juan. O 
cale de cunoaştere Yaqui, 1968, trad. de Liana Iancu, 1995, Bucureşti, Ed Univers 
Enciclopedic). 


Calitatea unei bucăţi din spaţiu de a fi rezervată pentru cineva anume este expusă într- 
un pasaj al nuvelei Ghicitor în pietre (1959). Vasile Beldiman, cititorul în pietre, 
maestru al divinației printr-un limbaj secret, descrie pe îndelete abilitatea sa de a citi 
în pietre, după ce a privit cu mare atenție locul pe care s-au aşezat soții Vălimărescu: 


„Rareori se întâmplă să nu fie decât nisip curat, fără o singură piatră, fără pietricele. 
Chiar pe locul unde se aşează omul sau pe alături. Uneori, pietrele cu tâlc se găsesc 
destul de departe de locul ales de cineva să se aşeze. Le caut din ochi, şi când dau de 
ele, înțeleg ce se va întâmpla...niciodată omul nu se aşează la întâmplare. Fiecare se 
aşează după cum îi e scris. N-ai văzut? Te îndrepţi spre un loc, ţi se pare că e frumos, 
te pregăteşti să te aşezi, şi apoi vezi că e mai frumos locul de alături. Dar când te aşezi 
acolo, simţi că ceva nu-ţi prieşte, şi iar te schimbi, până ce te înseninezi deodată, şi te 


întinzi, şi parcă toate sînt dintr-o dată bune și frumoase, parcă toată lumea e a 
dumitale. Ti-ai găsit locul care ţi-era scris şi care te aştepta” (vezi Mircea Eliade, 
GHICITOR IN PIETRE, în vol.: /n curte la Dionis, C.R., 1981, p.76). 


Ce deosebire ca de la cer la pământ între acest pasaj din nuvela marelui specialist în 
şamanism şi scena - perfect anostă - în care mediatizatul Castaneda își descrie fâţâiala 
sa de ore întregi spre a găsi micul spaţiu în care să se simtă mai confortabil decât în 
alte locuri din același perimetru restrâns. Cu scriitorul Carlos Castaneda, mult 
mediatizatul Culianu a avut în comun nu numai beneficiul mobilizării industriei de 
lansări, ci şi frecventarea unui om superior de care n-a fost influenţat, din pricina 
condiționărilor mintale şi a nemijlocitei sale participări la mersul istoriei. 

Virgil lerunca observase „singurătatea de mucenic și de proscris” în care savantul 
Mircea Eliade şi-a clădit fabuloasa lui operă pe cercetarea lui „homo religiosus”, în 
„plină epocă a pozitivismelor acaparatoare”, sfidând astfel mersul istoriei. 


In nuvela Ghicitor în pietre, replica tânărului diplomat departajează în continuare 
problema neomogenităţii spațiului de misteriosul dar al divinației: „Bine, să spunem 
că e așa...că fiecare își caută locul care i se potriveşte. Dar cum de poţi ghici viitorul 
cercetând pietrele?” (1bid.). 

Ca orice limbaj secret pe care, de regulă, îl posedă un șaman, și limbajul prin care 
pietrele pot „vorbi”, ca să spunem așa, cu oamenii, rămâne secret. Fiindcă la mijloc ar 
fi „un dar de la Dumnezeu”. Ceea ce vădeşte apropierea ghicitorului în pietre de 
lumea divină, lumea lui Dumnezeu care, în bunătatea Sa nemărginită, a făcut cadou 
familiei Beldiman darul unei asemenea divinații cu totul şi cu totul ieșită din comun. 


Iscusinţa de a ghici viitorul în pietre, pe lîngă faptul de a fi o moştenire de familie, a 
necesitat o îndelungată ucenicie, cum se întâmplă şi cu inițierea şamanilor. Maestrul 
lui Vasile Beldiman a fost tatăl său, de la care a deprins din copilărie limbajul secret 
al citirii în pietre. Spre deosebire însă de şaman, care-şi pune iscusinţa în slujba 
semenilor, ghicitorul în pietre nu se amestecă în destinul celorlalți, nu le comunică 
viitorul, decât arareori şi doar în cazuri de forță majoră. 


Mânat de curiozitate, Emanuel încearcă să-l convingă pe Vasile Beldiman să-i spună 
viitorul, căci, angajat în diplomaţie, urmează să plece din ţară fără a şti când se va 
întoarce. 

Inspirația autobiografică a nuvelei este cât se poate de transparentă. La câteva 
săptămâni după moartea unicului creator de şcoală filosofică românească, fostul 
suplinitor al lui Nae Ionescu la catedra de metafizică își începuse cariera diplomatică. 
Scriitorul de mare succes, cum era pe atunci tânărul Mircea Eliade, a plecat în 
primăvara lui 1940 în Anglia şi n-a mai revenit în România decât după doi ani, pentru 
o foarte scurtă perioadă de timp. 


Ca să coboare irevocabil elevatul nivel al culturii române, cei care au uzurpat puterea 
politică după 1945 i-au îndepărtat pe Mircea Eliade (vezi Isabela Vasiliu-Scraba, 
Mircea Eliade și detractorii săi, https://isabelavs2.wordpress.com/mircea- 
eliade/isabelavs-eliadedetractori4/) şi pe Nae Ionescu dintre valorile indiscutabile ale 
spiritualităţii româneşti. Atât urmaşii torționarilor comuniști, cât şi descendenții 
direcți ai puternicilor zilei aflaţi în slujba ocupantului stalinist n-au încetat nici o clipă 
lupta lor pentru evacuarea din cultura română a lui Mircea Eliade şi a lui Nae Ionescu 
(https://isabelavs2.wordpress.com/articole/isabela-vasiliu-scraba-politia-gandirii/ ) pe 


care i-au ştampilat fără bază, măsluind în continuare istoria. Pitiţi după pseudonime, 
folosesc aceleaşi ștampile ca în anii cincizeci, exercitându-şi pe internet teroarea 
ideologică stalinistă deprinsă de acasă. 


Cedând argumentelor şi insistenţei lui Alexandru Emanuel, ghicitorul în pietre, fost 
marinar şi fost paznic de far, acceptă să-i spună doar începutul a ceea ce urmează să 
păţească tânărul diplomat. 

Marea artă a „celui mai mare istoric al religiilor din secolul XX” face ca nenorocul 
viitor să fie asociat cu o întâmplare deja petrecută în vis. Lăsând neliniștitoarea 
impresie că ar fi un senzitiv, cu posibilitatea de a citi în mintea altuia, Vasile 
Beldiman ghiceşte imaginile avute de Emanuel în somn. El îi descrie scena din vis cu 
întâlnirea celor două fete într-o zi de iarnă. Redarea lui Beldiman este atât de fidelă, 
încât parcă totul s-ar fi derulat pe un ecran în faţa a doi spectatori: unul este tânărul 
(care a visat scena cu două, trei ceasuri înainte) şi celălalt este ghicitorul în pietre: 
„Prin ce minune ați putut vedea toate astea, nu înţeleg” - i-a spus Emanuel. „Dar nu 
pot să cred că le-aţi văzut în nisip și pietricele” (p.80). 

Comentariul magicianului ghicitor în pietre este cât se poate de succint: „Să dea 
Dumnezeu să mă fi înşelat... În orice caz, dacă veți întâlni, curând de tot, două fete... 
să vă depărtați cât veţi putea mai repede. Nu vă poartă noroc” (ibid.). 


Dat fiind decalajul celor două sau trei ore, un astfel de ghicit aminteşte de 
Cronovizorul călugărului benedictin Pellegrino Maria Ernetti (1925-1994) inventat pe 
timpul lui Papa Pius al XII-lea şi ținut secret până în anii șaizeci. Aparatul, construit 
de o duzină de fizicieni prestigioşi, între care se găseau Enrico Fermi şi Wernher von 
Braun, ar fi putut reda întâmplări din trecut. Folosirea Cronovizorului se pare că a fost 
interzisă în 1988 de Vatican, iar aparatul dez-asamblat după moartea inventatorului 
(vezi Pere Francois Brune, Le nouveau mystere du Vatican, 2002). 


La urma urmelor însă, şi despre un foarte mare duhovnic, aşa cum a fost, de exemplu, 
ieromonahul Arsenie Boca, se povestește că ar fi avut capacitatea să completeze, cu 
greşelile omise, numărul păcatelor spovedite, de ca şi cum i-ar fi văzut omului filmul 
vieţii: Să nu-i rămână acestuia nici o greșală nespovedită și, prin urmare, neiertată. 


In legătură cu puterea de a citi gândurile, ar mai fi de adăugat o paranteză. Căci exact 
această abilitate este caracteristica oceanului imaginat în Solaris, roman publicat în 
Polonia comunistă în 1961 si trecut peste Cortina sovietică de fier, sub formă de 
traduceri şi de transpunere cinematografică, rămasă de nedepăşit. 

După un „legendar autor de science-fiction” - care ar fi remarcat schimbări de stil în 
cărțile lui S. Lem, precum și faptul că uneori lasă în ele impresia că citeşte în limbi 
străine pe care Stanislav Lem nu le cunoaşte -, autorul volumului Solaris ar fi fost mai 
degrabă „a composite commitee rather than an individual” (Philip K. Dick, sept. 
1974). Ceea ce n-ar fi de exclus. 

Fiindcă la vremea totalitarismului comunist era un lucru obişnuit să se atribuie unor 
fideli ai regimului de teroare polițienească scrieri ce nu le aparţineau. Spre exemplu, 
publicarea manuscrisului despre Sarmisegetuza dacică - scris de arheologul Ion 
Andrieşescu si oferit spre publicare lui Daicoviciu de văduva universitarului 
Andrieşescu -, s-a făcut sub numele lui Daicoviciu. La fel, un capitol de vreo 30 de 
pagini scris de C-tin Noica s-a publicat (cu acordul plagiatorului Ion Ianoși) în teza 
despre tragic a comunistului G. Liiceanu, volum în care nu era menţionat nicăieri 


numele filosofului de Școală trăiristă Noica, fost deținut politic băgat în temniță de 
trio-ul Ion Ianoşi (şef al cenzurii), Pavel Apostol și Zigu Ornea. 

In plus, cadrul desfășurării evenimentelor din Solaris poate fi uşor imaginat drept 
cadru carceral. Or, Stanistav Lem a fost un fidel al regimului comunist. El n-a făcut 
pușcărie politică. Cosmonauţii aflați pe Staţia „Solaris” - al căror număr scăzuse 
dramatic de la 85 de cercetători la doi supraveţuitori nevropaţi, câți mai găsise acolo 
Kris Kelvin, urmând, la rândul lor, să sucombe şi ei în final -, pot fi văzuţi drept 
captivi aflaţi la cheremul oceanului gânditor. La aceasta se adaugă izul teologic al 
problemei păcatelor neispăşite, care ar sugera un presupus autor creștin, profund 
credincios, ceea ce Lem iarăși n-a fost. 

Pe planeta Solaris sunt scotocite, materializate şi scoase la lumină gâdurile reprimate, 
care, aduse în conştiinţă produc dezechilibre mentale prin veşnice remuşcări. Într-un 
mediu catolic, re-echilibrarea ar fi dată de mărturisisea şi ispăşirea păcatelor, dar 
timpul credinţei creștine ar fi trecut de multişor. Nenumăraţii cosmonauţi sinucigași 
de pe staţia Solaris se omorâseră din disperare, fiindcă nu le reușise uciderea formelor 
materializate de oceanul gânditor. Una dintre remușcările materializate ia forma fostei 
iubite a lui Kelvin care se otrăvise ştiind de la psiholog cum acționau fiolele pe care 
acesta le adusese din laborator la vremea când intenționa să o părăsească. Se 
certaseră și Harey îl anunţase că se va sinucide. 

Din captivitatea oceanului planetar - care materializează până şi gândul rău ivit într-o 
clipă de decădere, de halucinație ori de nebunie, oferind „cuceritorilor siderali” 
oglinda nedorită de ei, prin care-și văd partea ascunsă, monstroasă a personalităţii —se 
poate scăpa fugind ca de dracul şi dând de mumă-sa. Fiindcă ajunși pe Terra, 
cosmonauţii sunt internaţi în baze izolate. Despre cei veniţi acasă, se presupune că ar 
fi fost victime ale unei isterii colective. Ei sunt consideraţi nebuni, tratați ca atare, şi 
găzduiţi în semi-libertatea sanatoriilor psihiatrice până retractează cu totul povestea cu 
materializările de gânduri ascunse (p. 110). 

Așadar alternativa întoarcerii astronauţilor pe Pământ nu le aduce altă „salvare” decât 
cea a spălării de creier. Soluţia e asemănătoare celei folosite de totalitarismul globalist 
de azi care încearcă, prin manipulare mediatică şi „tele-ghidare” a gândirii să anuleze 
memoria. 

În fapt, la data redactării romanului Solaris, se experimenta încă după gratii spălarea 
de creier, re-educarea prin tortură a gândirii, folosindu-se şi „drogul adevărului”, 
scopolamina, menționată în carte ca fiind la îndemâna „cuceritorilor siderali” de pe 
Staţia Solaris. 


Dar să revenim la nuvela din 1959 a filosofului Mircea Eliade, cu mult mai elevată 
din punct de vedere spiritual şi mai puţin sumbră în presupoziţiile care-i stau la bază. 
Avertizat de ghicitorul în pietre de un posibil nenoroc, tânărului diplomat nu-i rămâne 
decât să încerce să ocolească soarta dinainte ştiută. 

În acest scop, el reacţionează tardiv la mesajul urgent venit prin telegramă: citeşte 
invitaţia lui Alessandrini cu întârziere. In plus, aflând din telegramă că ar trebui în 
aceiași seară să se întâlnească cu un grup de prieteni veniţi cu iahtul de la Balcic, ia 
taxiul către Constanţa abia după meziul nopţii. Iar primul lucru pe care vrea să-l afle 
este componența feminină a grupului (Urmează partea a II-a) . 

